Source: http://docplayer.fi/2719174-Mestaruus-ja-muut-erikoiskilpailusaannot.html
Timestamp: 2018-02-24 09:03:19+00:00
Document Index: 7926957

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MESTARUUS JA MUUT ERIKOISKILPAILUSÄÄNNÖT - PDF
Download "MESTARUUS JA MUUT ERIKOISKILPAILUSÄÄNNÖT"
1 SRL Pohjanmaan Ratsastusjaosto III MESTARUUS JA MUUT ERIKOISKILPAILUSÄÄNNÖT Sisällysluettelo 1. ALUEMESTARUUSKILPAILUSÄÄNNÖT YLEINEN OSA ESTEALUEMESTARUUS KOULUALUEMESTARUUS KENTTÄALUEMESTARUUS HALLIMESTARUUDET ESTEHALLIMESTARUUS KOULUHALLIMESTARUUS JOUKKUEMESTARUUSSÄÄNNÖT ESTEJOUKKUEMESTARUUS KOULUJOUKKUEMESTARUUS ALUEIDEN VÄLISET JOUKKUEMESTARUUDET RATSASTUSKOULUJEN JA HARRASTETALLIEN ALUEMESTARUUSSÄÄNNÖT YLEISTÄ SIJOITUS JA PALKINNOT JÄRJESTELYT ALUECUP YLEISTÄ ESTERATSASTUKSEN KESKI-POHJANMAAN AMMATTIOPISTO PERHO CUP JA OPEL CUP KOULURATSASTUKSEN XXXXX JA XXXXX CUP POHJANMAAN PONIPOKAALI YLEISTÄ SIJOITUKSET SUORA POHJANMAA SUOMENHEVOSCUP OSAKILPAILUT PISTEET PALKINNOT AIKUISRATSASTAJIEN- JA VETERAANIEN MESTARUUS YLEISTÄ LUOKAT JA SIJOITUKSET POHJANMAAN TAITOALUEMESTARUUSSÄÄNNÖT YLEISTÄ LUOKAT JA SIJOITUKSET HEVOSTAITOKILPAILU POWERCUP... 14
2 1. ALUEMESTARUUSKILPAILUSÄÄNNÖT 1.1. YLEINEN OSA Aluemestaruusluokissa ratsastajilla tulee olla virallinen kilpailuasu ja muissakin luokissa siisti, asiallinen asu. Kilpailija voi osallistua ainoastaan yhteen alue- ja hallimestaruusluokkaan kussakin lajissa kalenterivuoden aikana. Edellä mainittu ei koske suomenhevos-, nuorten hevosten-, tyylija joukkuemestaruuksia. Poniratsastaja voi, samassa lajissa, kilpailla ponilla alueen ponimestaruudesta ja hevosella junioreiden alue- ja hallimestaruudesta samoin kuin alueiden välisissä joukkuemestaruuskilpailuissa. Hevonen voi osallistua vain yhteen henkilökohtaiseen alue- ja hallimestaruuteen/laji (ei koske taitomestaruutta). Juniori voi kilpailla junioreiden alue- ja hallimestaruudesta aikaisintaan sinä vuonna kun täyttää 14 vuotta. 4-vuotias hevonen voi kilpailla nuorten hevosten alue- ja hallimestaruudesta. Kilpailu on avoin Pohjanmaan Ratsastusjaoston jäsenseuraa edustaville ratsastajille Mikäli samassa luokassa ratkaistaan useita mestaruuksia, esimerkiksi ponit, juniorit ja suomenhevoset, on lähtöjärjestys laadittava kutsun mukaan kategorioittain. Järjestävä seura voi kaikissa aluemestaruuskilpailuissa kutsua laatiessaan ratkaista, ovatko luokat avoimia myös niille, jotka eivät kilpaile mistään mestaruudesta. Mikäli luokka on avoin kaikille, se jaetaan kahteen osaan a) avoin ko. mestaruudesta kilpaileville ratsukoille b) avoin kaikille. Ei kuitenkaan koske kenttämestaruuksia. Luokka on virallinen aluemestaruusluokka kun siinä on vähintään kolme mestaruudesta kilpailevaa ratsukkoa. Osallistujien vähyyden vuoksi mestaruuksia voidaan yhdistää. Mestaruuspalkinnot jaetaan kolmelle parhaalle (=mitalistit). Palkintoina ruusukkeet ja mitalit ESTEALUEMESTARUUS Kilpailu suoritetaan yhtenä päivänä Ratsukolla on oltava kaksi hyväksyttyä suoritusta kuluvalta tai edelliseltä vuodelta ensimmäisen kierroksen tasolta ennen osallistumistaan aluemestaruuskilpailuihin. Senioreilla riittää myös kaksi virhepisteetöntä tulosta 110cm-tasolta. Kilpailusuoritusten tulee olla alue- tai kansalliselta tasolta. Mestaruuskilpailut ratsastetaan kahtena kierroksena, arvosteluna A.2.0. Toisella kierroksella uusintatyyppinen lyhyempi rata, enintään 6-8 estettä. Ensimmäiselle kierrokselle ratsastaja voi osallistua useammalla hevosella. Toiselle kierrokselle saa osallistua useammalla hevosella, mutta mestaruudesta kilpaillaan vain nimetyllä hevosella. Valittu hevonen on ilmoitettava kilpailujärjestäjälle 20 minuuttia ennen toisen kierroksen arvioitua alkamisaikaa. II kierroksen lähtöjärjestys on käänteinen I kierroksen tuloksiin nähden (kuitenkin pikkuponit luokan alussa omana ryhmänään sekä nuorten hevosten luokassa ponit). Mikäli ratsastajalla on useampia hevosia, tulee hänen lähteä mestaruuskilpailuun valitulla hevosellaan oikealla lähtöpaikalla, toinen hevosista sijoitetaan lähtemään niin, että väliin jää mahdollisimman monta ratsukkoa.
3 Tuloksen ratkaisee kahden kierroksen yhteistulos (virhepisteet) ja toisen kierroksen aika. Toisella kierroksella hylätyksi tullut / keskeyttänyt ratsukko sijoittuu viimeiseksi toiselle kierrokselle lähteneistä. Mestaruusluokat 2014 Ponit 95cm+105cm nopeus 300/min (kategorian II poneille tasoitetaan 4-6 estettä) Nuoret hevoset 90cm+100cm nopeus 300m/min (nuorille poneille 10cm tasoitus) Suomenhevoset 90cm+100cm nopeus 300m/min Juniorit 110cm+115cm nopeus 325m/min Seniorit 115cm+120cm nopeus 325m/min 1.3. KOULUALUEMESTARUUS Kilpailu suoritetaan yhdessä osakilpailussa yhtenä päivänä. Ratsukolla on oltava seuraava tulos ennen osallistumistaan aluemestaruuksiin: Ponit, nuoret hevoset ja sh 58 % helppo B tasolta Juniorit 58 % helppo A tasolta Seniorit 55 % vaativa B tasolta tai 60 % helppo A tasolta Kilpailusuoritusten tulee olla alue- tai kansalliselta tasolta, kuluvalta tai edelliseltä kilpailuvuodelta. Pohjanmaan aluejaosto tarkistaa säännöt vuosittain ja tarvittaessa muokkaa niitä alueen kouluratsastustilanteen mukaan. Katso aluemestaruuksien yleiset säännöt ilmoittautumisesta mestaruuksiin. Mestaruusluokat 2014 Ponit Helppo B, FEI:n kenttäkilpailuohjelma poneille 1993 päivitetty 2009 Nuoret hevoset Helppo B:3, 2009 Suomenhevoset Helppo A: Juniorit Helppo A, Kenttäkilpailuohjelma n:o 6, ruotsalainen kenttäkilpailuohjelma 2000 päivitetty 2009 Seniorit Vaativa B FEI junioreiden joukkueohjelma KENTTÄALUEMESTARUUS Kenttäratsastuksessa kilpaillaan poni-, juniori-, suomenhevos- ja seniorimestaruudesta. Osallistujien vähyyden vuoksi voidaan mestaruuksia yhdistää. Virhepisteiden ollessa samat ratkaisee maastokokeen tulos. Mikäli sekin on sama, niin kouluratsastuksessa saatu pistemäärä ratkaisee sijoituksen. Mestaruudesta voi kilpailla vain yhdellä hevosella ja se on ilmoitettava tunti ennen maastokokeen alkua. Mestaruusluokat 2014 Ponit Juniorit Suomenhevoset Seniorit Harrasteluokka Tutustumisluokka Tutustumisluokka Helppo
4 2. HALLIMESTARUUDET 2.2. ESTEHALLIMESTARUUS Ratsukolla on oltava vähintään yksi hyväksytty suoritus kuluvalta tai edelliseltä kaudelta ko. tasolta ennen osallistumistaan hallimestaruuskilpailuihin. Kilpailusuorituksen tulee olla alue- tai kansalliselta tasolta. Kilpailu on avoin Pohjanmaan Ratsastusjaoston jäsenseuraa edustaville ratsastajille Ratsastaja voi kilpailla yhdellä tai useammalla hevosella hallimestaruusluokassa. Ratsastajan tuloksista paras määrittää sijoituksen mestaruuskilpailussa, muut luokan sijoitukset määräytyvät sijoitussäännön mukaan. Mestaruuspalkinnot jaetaan kolmelle parhaalle (=mitalistit). Palkintoina ruusukkeet ja mitalit. Mestaruusluokat 2014 Ponit 90cm arv (A2/A2) Nuoret hevoset 90cm arv (A2/A2) Suomenhevoset 90cm arv (A2/A2) Juniorit 100cm arv (A2/A2) Seniorit 110cm arv (A2/A2) 2.3. KOULUHALLIMESTARUUS Hallimestaruuksiin ei vaadita kvaalituloksia. Kilpailu on avoin Pohjanmaan Ratsastusjaoston jäsenseuraa edustaville ratsastajille Ratsastaja voi kilpailla yhdellä tai useammalla hevosella hallimestaruusluokassa. Ratsastajan tuloksista paras määrittää sijoituksen mestaruuskilpailussa, muut luokan sijoitukset määräytyvät sijoitussäännön mukaan. Mestaruuspalkinnot jaetaan kolmelle parhaalle (=mitalistit). Palkintoina ruusukkeet ja mitalit. Mestaruusluokat 2014 Ponit Helppo B: Nuoret hevoset Nuorten hevosten kenttäkilpailuohjelma 2003 päivitetty 2009 Suomenhevoset A-merkin kouluohjelma 2006 Juniorit Helppo A: Seniorit Vaativa B FEI Junioreiden esiohjelma JOUKKUEMESTARUUSSÄÄNNÖT 3.1. ESTEJOUKKUEMESTARUUS Luokat: 90cm avoin kaikille arv (A2/A2) 100cm avoin kaikille arv (A2/A2) 110cm avoin kaikille arv. Am Joukkueet Joukkueessa on enintään neljä ja vähintään kolme ratsukkoa, jotka kaikki edustavat samaa
5 Pohjanmaan Ratsastusjaoston jäsenseuraa. Jokaisessa joukkuemestaruusluokassa on oltava vähintään yksi osanottaja joukkueesta. Ratsastaja ja/tai hevonen voi kuulua vain yhteen joukkueeseen. Hevonen voi osallistua joukkueeseen vain yhdellä ratsastajalla. Ilmoittautuessa on nimettävä mikä ratsukko edustaa joukkuetta missäkin luokassa. Ilmoittautumisajan päätyttyä ei ilmoitettuja hevosia tai ratsastajia saa vaihtaa (poikkeuksena ainoastaan sairastapaukset lääkärintai eläinlääkärintodistuksella). Lähtöjärjestys arvotaan joukkueittain, siten että joukkuemestaruudesta kilpailevat ratsukot lähtevät luokan alussa (ponit ensimmäisenä). Joukkueiden lähtöjärjestys on sama joka luokassa. Mahdolliseen uusintaan mitaleista (110cm Am5) starttaava joukkueen jäsen lähtee joukkueen omalla paikalla Sijoituksen määräytyminen Perusradalla tai ensimmäisessä vaiheessa saadut virhepisteet lasketaan yhteen. Mikäli samassa luokassa kilpailee joukkueen 2 jäsentä, lasketaan paremman ratsukon suoritus yhteispisteisiin. Pienimmän virhepistemäärän saanut joukkue on voittaja. Joukkuetta, jonka ratsukoiden lukumäärä kilpailujen aikana jostain syystä vähenee, ei hylätä. Ratsukko, jonka suoritus on keskeytynyt, saa 20 pistettä suuremman virhepistemäärän joukkuekilpailussa kuin siinä luokassa huonoimman tuloksen saanut joukkuekilpailuun osallistunut ratsukko. Niitä virhepisteitä, jotka ratsukko on saanut ennen suorituksen keskeytymistä, ei oteta huomioon, paitsi silloin kun sen siihenastinen virhepistemäärä on suurempi kuin muuten huonoimman ratsukon virhepistemäärä, jolloin sen omaan virhepistemäärään on lisättävä 20 pistettä. Luokkavoitosta kilpailtaessa ratsukon keskeytys tai hylkäys otetaan kuitenkin huomioon. Mitalisijoista suoritetaan uusinta, mikäli joukkueita on tasapisteissä. Uusinta suoritetaan 110cm:n luokassa ja joukkue saa määrätä uusivan ratsukon. Muut sijoitukset joukkuekilpailussa määräytyvät joukkueen virhepistemäärän ja ajan perusteella. Uusinnassa ei ole tasoituksia. Esim. Kaksi parasta joukkuetta (A ja B) perusratojen jälkeen 0 virhepistettä. Kolme joukkuetta perusratojen jälkeen 4 virhepistettä. Joukkueet A ja B suorittavat uusintaradan joukkuemestaruuskullasta ja hopeasta, jonka ratkaisevat uusinnan virhepisteet ja aika. Kolme seuraavaa joukkuetta uusivat sijoista kolme-viisi KOULUJOUKKUEMESTARUUS Kilpailtavat luokat ovat helppo B ja helppo A. Kilpailut järjestävä seura saa päättää, minkä ohjelman ottaa kilpailtavaksi joka vaikeusasteella. Järjestäjä voi päättää ovatko luokat avoimia myös muille kuin joukkuemestaruudesta ratsastaville Joukkueet Joukkueeseen kuuluu kolme ratsukkoa, jotka edustavat samaa Pohjanmaan Ratsastusjaoston jäsenseuraa. Sama ratsastaja tai hevonen eivät voi kuulua kuin yhteen joukkueeseen. Siis yksi tai kaksi joukkueen jäsentä kilpailee helpossa B:ssä ja kolmas helpossa A:ssa tai yksi helpossa B:ssä ja kaksi helpossa A:ssa. Lähtöjärjestys luokkaan arvotaan joukkueittain, siten että joukkuemestaruudesta kilpailevat ratsukot lähtevät luokan alussa. Joukkueiden lähtöjärjestys on sama joka luokassa.
6 Ilmoittautuessa on nimettävä mikä ratsukko edustaa joukkuettaan missäkin luokassa. Ilmoittautumisajan päätyttyä ei ilmoitettuja hevosia tai ratsastajia saa vaihtaa (poikkeuksena ainoastaan sairastapaukset lääkärin- tai eläinlääkärintodistuksella). Jokaisesta seurasta saa olla enintään kaksi joukkuetta Sijoituksen määräytyminen Joukkueiden sijoitus määräytyy joukkueen jäsenten yhteenlaskettujen prosenttien perusteella. He A suorituksen prosenteissa käytetään kerrointa 1,1. Jokaisen joukkueenjäsenen prosentit vaikuttavat lopputulokseen. Jos kahdella tai useammalla joukkueella on sama prosenttien yhteissumma, voittaa se joukkue, jonka edustajalla on vaikeammassa luokassa korkein prosenttitulos. Jos sekin on sama, niin seuraavaksi korkein jne ALUEIDEN VÄLISET JOUKKUEMESTARUUDET Esteratsastus Kilpailu on alueiden välinen joukkuekilpailu (3 4 ratsukkoa/joukkue). Oma kilpailu ponijoukkueille ja juniorijoukkueille. Alue nimeää joukkueet katsastuskilpailun tulosten perusteella. Katsastuskilpailu on aluemestaruudet. Joukkueen muodostaa neljä parhaan tulokseen saavuttanutta ratsukkoa. Viides ratsukko on ensimmäinen vararatsukko jne. Alue voi valita vararatsukot myös rankingpisteiden perusteella. Sama ratsastaja voi osallistua poni- ja juniorijoukkueeseen eri hevosella/ponilla. Kukin ratsastaja saa osallistua vain yhdellä hevosella/ponilla/joukkue. Poniratsukko voi osallistua juniorijoukkueeseen, mikäli ei osallistu ponijoukkueeseen ja katsastuskilpailun tulos oikeuttaa kilpailemiseen juniorijoukkueessa. Joukkue, jonka kolmen parhaan ratsukon yhteinen virhepistemäärä on pienin, on voittaja, lähinnä seuraava toinen jne. Jos kahdella tai useammalla joukkueella on sama virhepistemäärä (kolmen parhaan tulos huomioiden) suoritetaan kaikista mitaleista yksi uusinta. Jos tulokset uusinnassakin ovat samat, ratkaisee siinä saavutettu yhteenlaskettu aika. Jos aikakin on sama, ovat joukkueet tasaveroiset Kouluratsastus Kilpailu on alueiden välinen joukkuekilpailu. Kukin alue voi lähettää yhden joukkueen ja joukkueen mukana tulee olla joukkueenjohtaja. Joukkueessa tulee olla sekä poni- että junioriratsukoita, 3-4 ratsukkoa yhteensä. Alue nimeää joukkueen rankingpisteiden perusteella syyskuun loppuun mennessä. Rankingpisteet ovat ratsukkokohtaiset painottaen H:B ja H:A luokkia. Aluejaosto vahvistaa parhaan mahdollisen joukkueen näistä ratsukoista lähetettäväksi Ypäjän aluejoukkuemestaruuksiin. Mikäli poni/juniori ratsukko haluaa että hänen kansalliset tulokset sekä alueen ulkopuolella kisaamansa aluekilpailutulokset huomioidaan, tulee ratsastajan itse toimittaa viralliset tulokset ko. kilpailusta Pirjo Tammelalle elokuun loppuun mennessä. Aluevalmentajaa konsultoidaan
7 joukkueen vahvistusta tehtäessä. Kukin ratsastaja saa osallistua vain yhdellä hevosella / ponilla / joukkue. Samalla hevosella/ponilla voi kilpailla vain yksi ratsastaja. Joukkueen lopputulokseen lasketaan kolmen parhaan ratsastajan tulosprosentit. Yhteistuloksessa täytyy kuitenkin olla aina mukana vähintään yhden poni- ja yhden hevosratsukon tulos. Tuloksen mennessä tasan kilpailun voittaa joukkue, jonka ratsukolla on suurin tulosprosentti. Kilpailussa on kaksi luokkaa, joista toinen helppo B- ja toinen helppo A-tasoinen. Koulujaosto päättää käytettävät ohjelmat vuosittain. Joukkueen ratsukot osallistuvat luokkiin valintansa mukaan kuitenkin niin, että molemmissa luokissa on oltava ratsukko kaikista joukkueista. Kaikki luokat ratsastetaan nivelsuitsituksella. Joukkueenjohtaja ilmoittaa joukkueen sisäisen lähtöjärjestyksen edellisenä päivänä järjestäjien ilmoittamaan aikaan mennessä. Kilpailuissa noudatetaan SRL:n kouluratsastussääntöjä. Kolme parasta joukkuetta palkitaan mestaruusmitalein ja rahapalkinnoin Kenttäratsastus Alueiden väliset joukkuemestaruudet järjestetään vuosittain loppukesästä/alkusyksystä. Kilpailu ratsastetaan tutustumisluokassa. Joukkueeseen kuulu kolme tai neljä ratsukkoa. Kolmen parhaan ratsukon tulos lasketaan. Aluevalmentaja ja aluevalmennusvastaava nimeävät joukkueen alueeltaan vuosittain. 4. RATSASTUSKOULUJEN JA HARRASTETALLIEN ALUEMESTARUUSSÄÄNNÖT 4.1. YLEISTÄ Kilpailu on avoin ratsastuskoulujen ja harrastetallien oppilaille opetushevosilla. Ratsastuskoulun/ harrastetallin on oltava SRL:n hyväksymä. Oppilaan on oltava ratsastusseuran jäsen tai hänellä on oltava Green Card. Oppilaan on käytävä säännöllisesti ko. ratsastuskoulun/harrastetallin tunneilla opetushevosilla eikä hänellä saa olla kansallista lupaa kausille 2013 tai Kilpailussa ei vaadita aluelupaa eikä siitä saa rankingpisteitä. Opetushevosen on oltava ratsastuskoulun/ harrastetallin omistuksessa tai päivittäisessä käytössä. Hevosella on oltava rokotukset SRL:n kilpailusääntöjen mukaan sekä vuosimaksu maksettuna. Juniorit ja seniorit kilpailevat omissa sarjoissaan. Ilmoittautuminen kirjallisesti kilpailujärjestäjälle SIJOITUS JA PALKINNOT Kilpailu on virallinen aluemestaruus. Mestaruus ratkaistaan yhdistetyssä kilpailussa: kouluratsastus KN Special ja esteratsastus 70 cm arvostelu AM5 Pohjanmaan ratsastusjaoston standardirata. Toisen osakilpailun saa suorittaa, vaikka ensimmäisen tulos olisi hylätty. Tällöin ratsukko ei saa kokonaistulosta kilpailusta. Koulu- ja esteratsastusluokkien sijaluvut lasketaan yhteen. Jos sijalukupisteet menevät tasan, niin tulos kouluratsastuksessa ratkaisee.
8 Kilpailun on tarkoitus olla koulutusluonteinen ja kaikessa palkitsemisessa on pyrittävä kannustavuuteen. Pelkkään koulu- tai estekilpailuun ei voi ilmoittautua. Järjestäjä jakaa normaalit luokkapalkinnot. Yhdistetyssä aluemestaruudessa kolmelle parhaalle jaetaan alueen mestaruusmitalit ja ruusukkeet. Kilpailussa palkitaan myös parhaiten menestyvä ratsastuskoulu/ harrastetalli pokaalilla (aluejaoston vuosikokouksessa). Järjestäjä voi myös halutessaan jakaa kannustuspalkintoja. Ratsastuskoulut/harrastetallit saavat pisteitä seuraavasti: sijoituksista 12p, 10, 8, 6, 4 sekä muista hyväksytyistä tuloksista 1 pistettä/suoritus JÄRJESTELYT Toimihenkilöinä on oltava 2 koulutuomaria, ratamestari ja estetuomari, joilla on voimassa olevat lisenssit. Toisena koulutuomarina voi toimia kokenut ratsastuksenohjaaja tai - opettaja. Koulutuomareiden on huomioitava jääviysasiat. Järjestäjän on huolehdittava ensiapuvalmiudesta. Järjestäjällä on ilmoitusvelvollisuus päivystävälle eläinlääkärille. 5. ALUECUP Aluecup ratsastetaan alueellisena este- ja kouluratsastuskilpailuna. Aluecup koostuu kahdesta sarjasta, pikkucup ja isocup. Kilpailu on avoin Pohjanmaan Ratsastusjaoston jäsenseuraa edustaville ratsastajille YLEISTÄ Ilmoittautuminen aluecupiin Ratsukon on ilmoittauduttava aluecupiin ennen osallistumistaan ensimmäiseen cupluokkaan. Ilmoittautuminen on voimassa, kun ratsastaja (ilmoittaja) saa sähköpostiinsa vastauskuittauksen (kilpailupaikalla ei voi ilmoittautua aluecupiin). Cup-kilpailuun ilmoittautuminen tapahtuu ko. kilpailun ilmoittautumisajan puitteissa. Cup-kilpailuun ei voi jälki-ilmoittautua eli pisteitä ei saa takautuvasti. Ilmoittautumiset suoraan Maija-Riikka Pellikalle joka lähettää vastaanottokuittauksen. Ilmoittautuessa tulee ilmoittaa ratsastajan nimi, hevosen nimi, seura ja mihin aluecupiin osallistuu (este/koulu, pikkucup/isocup). Ilmoittautuminen on voimassa koko kauden. Luokkaan ilmoittautuminen tapahtuu normaalisti KIPAn kautta Kilpailumaksut Kunkin osakilpailun järjestäjälle kilpailukutsun mukaisesti. Ratsukoilla on osallistumisoikeus aluecupiin, kun ratsastajan seura on maksanut sarjakilpailumaksun 35 euroa/seura (jos seurasta yksi ratsukko osallistuu aluecupiin) 60 euroa/seura (mikäli useampi ratsukko osallistuu aluecupiin) SRL Pohjanmaan Ratsastusjaoston tilille FI Maksun viestinä tulee olla Aluecup 2014 ja seuran nimi. Maksu on suoritettava ennen kuin seurasta osallistuu ensimmäinen ratsukko ja ko. kilpailun ilmoittautumisajan puitteissa. Takautuvasti maksua ei voi suorittaa ja ennen maksun suoritusta saatuja pisteitä ei lasketa. Samalla seuramaksulla voi kilpailla kaikissa aluecupeissa sekä este- että kouluratsastuksessa.
9 Seurapalkinto Kokonaispistemäärän perusteella parhaiten menestyneet seurat palkitaan pokaalilla. Seurapalkinnolla palkitaan parhaiten menestynyt koulu- ja esteratsastusseura. Seurapisteissä huomioidaan kaikki ratsastajan saavuttamat pisteet Palkinnot Osakilpailujen palkinnot kyseisen osakilpailujärjestäjän ilmoittamat. Lopulliset cup-palkinnot jaetaan SRL:n palkintosäännön mukaan. Pohjanmaan Ratsastusjaostolta tulee ruusukkeet ja cup-palkinnot. Cupien sponsorit jakavat lahjakortit seuraavasti: Este: Pikkucup Opel cup I 100 Opel lahjakortti II III 70 Opel lahjakortti 50 Opel lahjakortti Isocup I 100 alueen lahjakortti Ammattiopisto, Perho lahjakortti Keski-Pohjanmaan II 70 alueen lahjakortti Ammattiopisto, Perho lahjakortti ammattiopisto, III 50 alueen lahjakortti + 50 Ammattiopisto, Perho lahjakortti Perho Koulu: Pikkucup I 100 lahjakortti XXXXXX cup II 70 lahjakortti III 50 lahjakortti Isocup I 100 alueen lahjakortti lahjakortti XXXXXX cup II 70 alueen lahjakortti lahjakortti III 50 alueen lahjakortti + 50 lahjakortti Palkinnot jaetaan sijoittuneille aluejaoston syyskokouksessa. Jokainen ratsastaja noutaa palkintonsa itse. Mikäli palkinnon jättää noutamatta, se jää jakamatta. Myös seurapalkinnot jaetaan syyskokouksessa ESTERATSASTUKSEN KESKI-POHJANMAAN AMMATTIOPISTO PERHO CUP JA OPEL CUP Estecup ratsastetaan kahdessa sarjassa: a) Opel cup, pikkucup, b) Ammattiopisto, Perho isocup. Kummassakin sarjassa järjestetään viisi (5) osakilpailua kilpailukauden aikana Osallistumisoikeus Pikkucup on avoin alueen poni- ja junioriratsukoille, jotka eivät ole startanneet kuluneen tai edellisen kauden aikana kansallisessa 110cm tai suuremmassa luokassa ennen osallistumistaan aluecupiin. Pikkuponeille ei ole tasoituksia. Isocup on avoin ratsukoille, jotka eivät ole startanneet kuluneen tai edellisen kauden aikana 130cm tai suuremmissa luokissa ennen osallistumistaan aluecupiin. Sama ratsukko ei voi osallistua molempiin sarjoihin. Ratsastaja voi kilpailla cupissa yhdellä tai useammalla hevosella/ ponilla. Loppupisteissä
10 huomioidaan kuitenkin vain paremmin menestyneen hevosen/ponin suoritukset Neljä ensimmäistä osakilpailua Kilpailun taso a) Opel cup (pikkucup) hallissa 90 cm arv (A2/A2) ulkokentillä 100 cm arv (A2/A2) b) Ammattiopisto, Perho cup (isocup) hallissa 100 cm arv (A2/A2) ulkokentillä 110 cm arv (A2/A2) Osakilpailusta jaetaan pisteitä seuraavasti: 12, 10, 8, 7, 6, 5, 4, 3, 2, 1 kymmenelle ensimmäiselle hyväksytyn tuloksen saaneelle Viides osakilpailu Viidennen osakilpailun luokat ovat a) Opel cup (pikkucup) 105 cm b) Ammattiopisto, Perho cup (isocup) 115 cm Luokkien arvostelu on Am5 Pohjanmaan Ratsastusjaosto päättää luokat vuosittain. Viidennessä osakilpailussa jaetaan pisteitä seuraavasti: 18, 15, 12, 10, 9, 8, 6, 5, 3, 2 kymmenelle ensimmäiselle hyväksytyn tuloksen saaneelle Aluecupin lopputulos Aluecupin lopputuloksessa neljän parhaimman osakilpailun pisteet huomioidaan. Sijoittuminen ei edellytä osallistumista neljään kilpailuun. Korkeimmat yhteispisteet saavuttanut ratsukko on aluecupin voittaja. Jos pisteiden lukumäärä on sama, ratkaisee sijoitus viimeisessä osakilpailussa KOULURATSASTUKSEN XXXXX JA XXXXX CUP Koulucup ratsastetaan kahdessa sarjassa: a) XXXXX pikkucup, b) XXXXX isocup. Kummassakin sarjassa järjestetään neljä (4) osakilpailua kilpailukauden aikana Osallistumisoikeus Pikkucup on avoin alueen poni- ja junioriratsukoille, jotka eivät ole startanneet vaativia luokkia ennen osallistumistaan cupiin. Isocup on avoin ratsukoille, jotka eivät ole startanneet vaativa A tasolla ennen osallistumistaan cupiin. Sama ratsukko ei voi osallistua molempiin sarjoihin Ratsastaja voi kilpailla cupissa yhdellä tai useammalla hevosella/ ponilla. Loppupisteissä huomioidaan kuitenkin vain paremmin menestyneen hevosen/ ponin suoritukset Kolme ensimmäistä osakilpailua Kilpailun taso a) XXXXX cup (pikkucup) helppo B -tasolla b) XXXXX cup (isocup) helppo A -tasolla Luokkiin suositellaan pitkän radan ohjelmia.
11 Kolmessa ensimmäisessä osakilpailussa jaetaan pisteitä seuraavasti: 12, 10, 8, 7, 6, 5, 4, 3, 2, 1 kymmenelle ensimmäiselle hyväksytyn tuloksen saaneelle Neljäs osakilpailu Neljännen osakilpailun luokat ovat a) XXXXX cup (pikkucup) Helppo B: b) XXXXX cup (isocup) Helppo A: Pohjanmaan Ratsastusjaosto päättää luokat vuosittain. Neljännessä osakilpailussa jaetaan pisteitä seuraavasti: 18, 15, 12, 10, 9, 8, 6, 5, 3, 2 kymmenelle ensimmäiselle hyväksytyn tuloksen saaneelle Aluecupin lopputulos Aluecupin lopputuloksessa kolmen parhaimman osakilpailun pisteet huomioidaan. Sijoittuminen ei edellytä osallistumista kolmeen kilpailuun. Korkeimmat yhteispisteet saavuttanut ratsukko on aluecupin voittaja. Jos pisteiden lukumäärä on sama, ratkaisee sijoitus viimeisessä osakilpailussa. 6. POHJANMAAN PONIPOKAALI 6.1. YLEISTÄ Pohjanmaan Ponipokaali -kilpailu on tarkoitettu Pohjanmaan alueen poniratsukoille, jotka eivät ole saaneet hyväksyttyä suoritusta alue- tai kansalliselta tasolta Helppo A - koululuokista tai 110 cm esteluokasta. Kilpailuun kuuluu kaksi (2) osakilpailua. 1. osakilpailu kouluratsastus Helppo C:2 2000, 2. osakilpailu esteratsastus 80cm AM5. Osakilpailujen lähtöjärjestys arvotaan. Kouluratsastuksessa on käytettävä kahta tuomaria. Toinen tuomareista voi olla kokenut ratsastuksenopettaja/-ohjaaja. Huomioitava jääviyssäännöt. Esteratsastuksessa pikkuponit (alle 140cm) lähtevät luokan alussa. Kilpailuun ei voi jälkiilmoittautua. Molempiin osakilpailuihin tulee ilmoittautua ilmoittautumisajan puitteissa SIJOITUKSET Ratsukoiden osakilpailujen tulosjärjestykset lasketaan yhteen siten, että voittaja saa yhden (1) sijalukupisteen, toiseksi tullut kaksi (1) jne. Yhteenlasketut sijalukupisteet (koulu + este) ratkaisevat lopullisen sijoituksen (esim. koulu 3 + este 2 = 5 pistettä). Pienimmät sijalukupisteet saanut ratsukko on Pohjanmaan Ponipokaalin voittaja. Jos useammalla ratsukolla on samat sijalukupisteet, niin kouluratsastuksen tulos ratkaisee sijoituksen. (Esim. Anni Ahkera koulu 2 + este 3 = 5 sijalukupistettä, Tiina Tomera koulu 3 + este 2 =5 sijalukupistettä. Anni Ahkera voittaa, sillä sijoittui kouluratsastuksessa paremmin.) Pohjanmaan Ponipokaalin kolmelle parhaalle jaetaan ratsastusjaoston ruusukkeet ja voittajalle tulee pokaali ja loimi. Osakilpailuissa järjestäjän määräämät palkinnot.
12 7. SUORA POHJANMAA SUOMENHEVOSCUP Kilpailu on avoin kaikille suomenhevosratsukoille. Ratsastajan on edustettava jotain Pohjanmaan Ratsastusjaoston jäsenseuraa. Hevonen saa osallistua vain yhden ratsastajan kanssa/ osakilpailu. Ratsukon on ilmoittauduttava cupiin ennen osallistumista ensimmäiseen cup-luokkaan ko. kilpailun ilmoittautumisajan puitteissa. Cupiin ilmoittaudutaan Maija-Riikka Pellikalle joka lähettää vastaanottokuittauksen. Ilmoittautuessa tulee mainita ratsastajan nimi, hevosen nimi ja seura. Ilmoittautuminen on voimassa, kun ratsastaja (ilmoittaja) saa sähköpostiinsa vastauskuittauksen. Kilpailupaikalla ei voi ilmoittautua sh-cupiin. Cup-kilpailuun ei voi jälki-ilmoittautua eli pisteitä ei saa takautuvasti. Ilmoittautuminen on voimassa koko kauden. Luokkaan ilmoittautuminen tapahtuu normaalisti Kipan kautta OSAKILPAILUT Osakilpailuja on neljä (4) kouluratsastuksessa kaksi (2) esteratsastuksessa kaksi (2). Esteratsastuksen osakilpailut: 80 cm arv (A2/A2) ja 90 cm arv (A2/A2) Kouluratsastuksen osakilpailut: helppo B, K.N. Special 2009 ja helppo B: Osakilpailut järjestetään normaalien aluekilpailuiden yhteydessä. Cup-kilpailuun ei ole erillistä osallistumismaksua. Osakilpailujen päivämäärät löytyvät Kipasta PISTEET Osakilpailuissa jaetaan pisteitä seuraavasti: 15, 13, 10, 8, 6, 5, 4, 3, 2, 1 kymmenelle ensimmäiselle hyväksytyn tuloksen saaneelle ratsukolle. Kokonaistuloksessa huomioidaan kaikkien neljän osakilpailun pisteet. Kokonaiskilpailussa sijoittuminen edellyttää vähintään yhden hyväksytyn tuloksen saavuttamista molemmissa lajeissa, yhteispisteet ratkaisevat. Pelkästään este- tai kouluosakilpailuihin osallistunut ratsukko ei voi sijoittua kokonaiskilpailussa. Samalla sijalla olevat ratsukot saavat saman pistemäärän. Loppupisteissä tasapisteillä olevat ratsukot jakavat palkinnot. Jos ensimmäisellä sijalla on kaksi tai useampia ratsukoita, loimi arvotaan näiden kesken PALKINNOT Kilpailujen järjestäjä jakaa osakilpailuissa ruusukkeet ja muut palkinnot sijoittumissääntöjen mukaan. Cup-kokonaiskilpailun palkinnot I SuoRa Pohjanmaan lahjoittama loimi alueen lahjakortti, pokaali tai vastaava muistoesine II SuoRa Pohjanmaan esinepalkinto + 70 alueen lahjakortti
13 III SuoRa Pohjanmaan esinepalkinto + 50 lahjakortti Kokonaiskilpailun palkinnot jaetaan sijoittuneille aluejaoston syyskokouksessa. Jokainen ratsastaja noutaa palkintonsa itse. Mikäli palkinnon jättää noutamatta, se jää jakamatta. 8. AIKUISRATSASTAJIEN- JA VETERAANIEN MESTARUUS Kilpailun tarkoitus on koota yhteen alueella olevia ratsastusta harrastavia aikuisia mukavan yhteisen tapahtuman muodossa. Järjestäjän toivotaan voivan järjestää myös illanvieton ja yöpymismahdollisuuden YLEISTÄ Kilpailuun voivat osallistua yli 35-vuotiaat ratsastajat kaikilla hevosilla (omilla ja lainahevosilla). Ratsastajien tulee kuulua Pohjanmaan ratsastusjaoston jäsenenä olevaan ratsastusseuraan tai heillä tulee olla Green Card. Kilpailijalla ei tarvitse olla aluelupaa. Hevosella oltava voimassa oleva vuosimaksu ja se tulee olla rokotettu SRL:n sääntöjen mukaan LUOKAT JA SIJOITUKSET Koulumestaruudesta ratsastetaan helppo B, K.N. Special sekä estemestaruudesta tasolla 50/70 cm, arv. Am5. Ratsastaja valitsee vaihtoehdoista haluamansa estekorkeuden ja ilmoittaa sen ilmoittautuessaan kilpailuun. Molemmat estekorkeudet hypätään samassa luokassa samalla radalla, jotta tulokset ovat vertailukelpoiset. Kouluratsastuksessa toisena tuomarina voi toimia kokenut ratsastuksenopettaja/-ohjaaja. Jääviyssäännöt huomioitava. Molemmissa lajeissa kilpailun kolme parasta palkitaan ruusukkeilla ja aluemestaruusmitaleilla. Lisäksi palkitaan erikoispalkinnolla paras yhdistetty tulos. Tulos muodostuu yhteenlaskettujen sijalukupisteiden mukaan. Mikäli pisteet menevät tasan, kouluratsastus ratkaisee. Ratsukot voivat osallistua vain toiseen lajiin, mutta eivät silloin voi kilpailla yhdistetyssä kilpailussa. 9. POHJANMAAN TAITOALUEMESTARUUSSÄÄNNÖT 9.1. YLEISTÄ Kilpailu suoritetaan yhtenä päivänä. Ratsukolla on oltava kaksi hyväksyttyä suoritusta kuluvalta tai edelliseltä kaudelta ko. tasolta ennen osallistumistaan aluemestaruuskilpailuihin. Kilpailusuoritusten tulee olla alue- tai kansalliselta tasolta ja kuluvalta tai edelliseltä kilpailuvuodelta. Katso aluemestaruuksien yleiset säännöt ilmoittautumisesta mestaruuksiin. Ratsastaja voi osallistua YHDELLÄ hevosella Kilpailussa on vähintään kaksi tyylituomaria. Kilpailu voidaan käydä ulkokentällä tai hallissa.
14 9.2. LUOKAT JA SIJOITUKSET Mestaruuskilpailut ratsastetaan arvosteluna taitoarvostelu. Luokat: Vuonna 1996 tai myöhemmin syntyneet ratsastajat 90 cm Vuonna 1995 tai aikaisemmin syntyneet ratsastajat) 100 cm Kilpailun kolme parasta kummassakin sarjassa palkitaan aluemestaruusmitaleilla ja ruusukkeilla. Lisäksi voittaja saa loimen. 10. HEVOSTAITOKILPAILU Hevostaitokilpailusääntöjen keskeisimpiä kohtia Hevostaitokilpailun osanottajien on kuuluttava johonkin Suomen Ratsastajainliiton jäsenseuraan, Suomen 4H-liiton jäsenyhdistykseen tai Suomen Hippoksen nuorisoravikerhoon. Kilpailusarjoja on kolme: Sarja I Avoin 12-vuotiaille ja sitä nuoremmille lapsille Sarja II Avoin 13-vuotiaille (tänä vuonna 13-v. täyttävät) ja sitä vanhemmille junioreille Sarja III Avoin senioreille Seurakilpailuissa sarjajako voidaan tehdä myös taitotason mukaan. Kilpailukysymykset perustuvat SRL:n julkaisuun Hevostaitokansio. Hevostaitokilpailu sisältää kaksi osakoetta: teoriakoe ja käytännön koe. Teoriakokeen maksimipistemäärä on 40 pistettä Käytännön koe sisältää 4-6 tehtäväpistettä. Käytännön kokeen maksimipistemäärä on 60 pistettä. Kilpailijan tulos on osakokeissa saavutettujen pistemäärien yhteenlaskettu summa. Tasapisteissä käytännön kokeesta saatu pistemäärä ratkaisee. Maksimi-pistemäärä on 100 pistettä. Hevostaitokilpailu voidaan käydä myös joukkuekilpailuna. Joukkueeseen kuuluu 3 kilpailijaa, jotka edustavat samaa ratsastusseuraa, 4H-liiton jäsenyhdistystä tai Suomen Hippoksen ravikerhoa. Joukkueella pitää olla osallistujia molemmissa juniorisarjoissa (sarja I ja sarja II). Joukkueen tulos saadaan laskemalla teoriakokeiden ja käytännön kokeiden tulokset yhteen. Suurimman yhteenlasketun pistemäärän saavuttanut joukkue on voittaja. Seuratason hevostaitokilpailuissa joukkueiden kokoaminen voidaan tehdä myös muulla tavoin. Hevostaitokilpailujen viralliset säännöt voit lukea SRL:n Internet-sivuilta. 11. POWERCUP Powercupin viralliset säännöt voit lukea SRL:n Internet-sivuilta. Pohjanmaan karsintakilpailut ratsastetaan: Kouluratsastus: 4.5. Kauhava/IsRat Esteratsastus: Alavus/AR